Екскурзията в Италия няма как да мине без да видите този вдъхновяващ град, дал на човечеството редица гении. Милано е най-голямото и главното населено място в най-развитата италианска провинция – Ломбардия. Тук, в Северна Италия, световната модна столица заема равните земи на Ломбардия, като е разположен в близост до река По. Милано е и вторият по големина град в страната. Близо 2 000 000 души живеят в самия град, а заедно с населението в провинциите, жителите на Милано стават около 4 000 000.
Историята на Милано започва преди повече от 2 500 г. назад. Около 400 г. пр.н.е. келтите инсубри обитават Милано и заобикалящия район. През 222 г. пр.н.е. римляните превземат това селище, което е получило името Медиоланум. През 293 г. след няколко века на римско управление, Милано е обявен за столица на Западната Римска империя с император Диоклециан. Диоклециан избира да остане в Източната Римска империя (със столица Никомедия), а неговият колега Максимиан - в Западната Империя. Максимиан веднага построява няколко гигантски паметници, както и голям цирк (470 х 85 м), Thermae Erculee, голям комплекс от императорски дворци и няколко други сгради. През 8 век Милано е част от Римската империя.
Днес родното място на Силвио Берлускони е един модерен, динамичен, но същевременно изискан град, притежаващ собствен стил и неповторимо обаяние. Туристическата обиколка на Милано задължително трябва да започне от централния площад Пиаца дел Дуомо, който смайва с красотата си. До голяма степен площадът дължи уникалността си на Миланската Катедрала (Duomo), която е една от най-високите в света благодарение на 108 м височина.
Дуомо е построена на мястото на древна катедрала от V в., в която бил кръстен Свети Августин и която е била частично разрушена от пожар през 1075 г. Строителството на сегашната катедрала започва в 1386 г. и е завършено окончателно едва през 1805 г. Първите архитекти на катедралата са Марко Солари и Джовани Солари да Карона. В Миланската катедрала на 26 май 1805 г. е коронясан за крал на Италия Наполеон Бонапарт.
Площад Дуоме основният площад в Милано, а в рамките му са разположени не по-малко атрактивните от катедралата исторически паметници Галерия Виторио Емануеле (Galleria Vittorio Emanuele II), която има формата на кръст с остъклени тавани и където се намират най-известните магазини и заведения. Тук е Кралския дворец (Royal Palace (Palazzo Reale). Туристите в Милано могат лесно да достигнат Пиаца дел Дуомо с метрото. От другата страна на галерията е разположена Ла Скала - един от най-престижните световни оперни театри. Сред основните туристически атракции на Милано е и замъкът Сфорцеско, построен през 1368 г. с главна цел да брани града.
В момента в него се помещава галерия на изкуството. Не пропускайте да посетите църквата "Santa Maria delle Grazie" в Милано, където е изложена прочутата "Тайната вечеря" на Леонардо да Винчи. Природонаучният музей се намира в Градския парк, а в него са изложени колекции както от различни минерали, така и макети на истински експонати от растителни и животински видове.
Разходка по покривната алея в Милано